હવે આ બિલ પસાર થયા બાદ તમામ રાજ્યમાં અેકસમાન ટેક્સ લેવામાં આવશે તો આવા ધંધામાં ચોક્કસપણે તેજી આવી શકશે. જીઅેસટી લાગુ થતાં કોઈ પણ વસ્તુ માટે અેક જ વાર ટેક્સ લાગુ પડશે. અગાઉ જ્યારે વેટ અને સર્વિસ ટેક્સ અમલમાં આવ્યો હતો ત્યારે પણ લોકોને અનેક સ્વપ્ન દેખાડવામાં આવ્યાં હતાં, પરંતુ તમામને સાથે રાખી અેક જ કર લેવાય તેમ જીએસટીનો અમલ કરાવવાની વાત ચાલતી હતી અને તે બિલ પાસ થઈ જતાં આવા કરમાળખાથી ટેક્સની આવક પણ વધશે અને દેશના જીડીપીમાં પણ દોઢથી બે ટકાનો વધારો થઈ શકે તેમ છે.